**Ministru kabineta noteikumu projekta**

**„Deju lielizrādes „Abas malas” maksas pakalpojumu cenrādis”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts „Deju lielizrādes „Abas malas” maksas pakalpojumu cenrādis” (turpmāk – Projekts) sagatavots, lai nodrošinātu deju lielizrādes „Abas malas” (turpmāk – Pasākums), kas norisināsies no 2018.gada 17. līdz 19.novembrim, maksas pakalpojumu cenu apstiprināšanu Ministru kabinetā un tādejādi nodrošinātu Pasākuma savlaicīgu sagatavošanu un norisi. Maksas pakalpojumi saistīti ar ieejas biļešu izcenojumu noteikšanu Pasākumam Arēnā „Rīga”, Skanstes ielā 21, Rīgā, LV‑1013. Projekts stājas spēkā no tā pieņemšanas brīža un ir spēkā līdz 2018.gada 31.decembrim. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots saskaņā ar Valdības rīcības plāna Deklarācijas par Māra Kučinska vadītā Ministru kabineta iecerēto darbību īstenošanai (apstiprināts ar Ministru kabineta 2016.gada 3.maija rīkojuma Nr.275) 68.3.apakšpunktu par daudzveidīgas, visu Latviju aptverošas Latvijas valsts simtgades programmas (2017.–2021.) īstenošanu, kas stiprina Latvijas sabiedrības saliedētību un Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts sagatavots, lai apstiprinātu Latvijas Nacionālā kultūras centra īstenotā Pasākuma maksas pakalpojuma cenrādi un nodrošinātu Pasākuma savlaicīgu sagatavošanu un norisi.Saskaņā ar Ministru kabineta 2012.gada 18.decembra noteikumu Nr.931 „Latvijas Nacionālā kultūras centra nolikums” 5.2.punktu Latvijas Nacionālajam kultūras centram ir tiesības iekasēt maksu par sniegtajiem pakalpojumiem.Atbilstoši Latvijas valsts simtgades kultūras pasākumu programmai Pasākums ir valstiski nozīmīgs un tā norise ir paredzēta 2018.gada 17.novembrī (ģenerālmēģinājums), 18. un 19.novembrī Arēnā „Rīga”.Pasākuma dalībnieki ir 450 dejotāju, t.sk. baleta solisti, laikmetīgās dejas un skatuviskās tautas dejas, kā arī sporta deju žanra dejotāji. Būtiska Pasākuma sastāvdaļa ir video projekcijas, gaisma un mūzika.Pasākuma biļešu politika ir veidota, pamatojoties uz nepieciešamību gūt budžetā plānotos ieņēmumus, veikto izpēti un aprēķiniem vietu ietilpībai Arēnā „Rīga”, ņemot vērā gan Pasākuma mākslinieciskās, gan tehniskās realizācijas nosacījumus un izmaksas, kā arī Pasākuma īstenošanai nepieciešamos finanšu resursus.Aprēķinot samaksu par pakalpojumiem, ir ņemta vērā Pasākuma valstiskā nozīmība, Pasākuma izmaksas un no valsts budžeta piešķirtās dotācijas apjoms.Lai piedāvātu iespēju ikvienam interesentam iegādāties biļetes, Pasākuma biļešu izcenojums veidots amplitūdā no 5 (pieciem) *euro* līdz 38 (trīsdesmit astoņiem) *euro*, ņemot vērā Arēnas „Rīga” skatītāju tribīņu ietilpību un biļešu iespējamo pieprasījumu jeb sabiedrības interesi par Pasākumu.Biļešu cenu kategorija ir noteikta saskaņā ar ieejas biļetei noteiktās sēdvietas atrašanās vietu Arēnā „Rīga” skatītāju tribīnēs.Ģenerālmēģinājumā biļetes plānotas par pazeminātu maksu, lai nodrošinātu mazāk turīgo sociālo grupu iespējas skatīties Pasākumu klātienē. Tāpat ir paredzēta arī Pasākuma pārraide Latvijas Televīzijā, tādejādi nodrošinot pieejamību ikvienam Latvijas iedzīvotājam.Biļešu cenu kategorijas netiks mainītas, bet biļešu tirdzniecībai var tikt aizvērti atsevišķi sēdvietu sektori (rindas) gadījumā, ja notiek izmaiņas Pasākuma mākslinieciskās un tehniskās koncepcijas realizācijas plānā. Gadījumā, ja tiek atvērti publiskai tirdzniecībai papildus sektori vai rindas, biļešu cena tiek noteikta, piemērojot tuvāko cenrādim atbilstošo cenu.Lai sekmētu Pasākuma pieejamību un apmeklētību, Projekta 4.punktā ir noteiktas atlaides ieejas biļešu cenām šādām mērķa (sociālajām) grupām:1. 10% – daudzbērnu ģimenēm, uzrādot „3+ Ģimenes karti” vai citu dokumentu, kas apliecina ģimenes aprūpi vismaz trīs bērniem;
2. 10% – pensionāriem, uzrādot atbilstošu apliecību;
3. 10% – personām ar I, II vai III invaliditātes grupu, uzrādot atbilstošu apliecību.

Personai ar kustību traucējumiem un tās vienam pavadonim ar iegādāto biļeti skatītāju tribīnēs ir plānota konkrēta vieta (abām personām), atbilstoši attiecīgās zonas izcenojumam;1. 10% – politiski represētajām personām, uzrādot atbilstošu apliecību;
2. 10% – grupām, ja vienā pirkumā tiek iegādātas vairāk nekā 10 biļetes (sākot ar 11.personu);
3. 20% – grupām, ja vienā pirkumā tiek iegādātas vairāk nekā 30 biļetes (sākot ar 31.personu).

Daudzbērnu ģimenēm, pensionāriem, personām ar invaliditāti un politiski represētajām personām, pērkot biļetes kasē vai internetā, būs jānorāda dokuments, kas paliecina attiecīgās personas sociālo statusu, līdz ar to tiesības saņemt 10% atlaidi. Vienā pirkumā būs iespēja iegādāties gan biļetes ar atlaidi, gan biļetes bez atlaides. Savukārt, ja tiek iegādāta grupu biļete – 10% un 20% atlaide tiks piemērota automātiski, pērkot noteiktu skaitu biļešu.Atlaides attiecas tikai uz konkrēto mērķa (sociālo) grupu un kopā nesummējas. Biļetē, kura dod tiesības uz atlaidi, būs norādīts, ka attiecīgā sociālās grupas statusu apliecinošā apliecība vai cits apliecinošs dokuments būs jāuzrāda biļešu kontrolei pie ieejas Pasākumā.Bērniem vecumā līdz 6 (sešiem) gadiem ieskaitot, ieeja Pasākumā ir bezmaksas, ar nosacījumu, ka viņš Pasākuma laikā neaizņem atsevišķu sēdvietu.Projekta 3.punkts nosaka, ka Latvijas Nacionālais kultūras centrs ne vairāk kā 6% no Pasākumā pieejamā biļešu skaita ir tiesīgs noteikt Pasākuma goda viesu ieejas kartēm bez nominālvērtības, šim nolūkam izstrādājot iekšējo kārtību ieejas karšu sadalei.Pasākumam netiks paredzēta elektroniska biļešu rezervācija pirms oficiālās biļešu tirdzniecības uzsākšanas konkrētām personu grupām.Projektā paredzētajiem Latvijas Nacionālā kultūras centra sniegtajiem maksas pakalpojumiem pievienotās vērtības nodokli nepiemēro saskaņā ar Pievienotās vērtības nodokļa likuma 52.panta pirmās daļas 17.punkta “b” apakšpunktu.Projekta 5.punktā ir noteikts, ka maksu par Latvijas Nacionālā kultūras centra sniegtajiem maksas pakalpojumiem, kas saistīti ar deju Pasākumu, iekasē biļešu operators un normatīvajos aktos noteiktajā kārtībā pārskaita Latvijas Nacionālā kultūras centra budžetā.Saskaņā ar iepirkumu līguma projektu biļešu tirdzniecības pakalpojumu sniedzējs nav tiesīgs iekasēt papildu maksu par katras biļetes tirdzniecību internetā.Lai nodrošinātu Projekta 5.punktā noteiktās kārtības īstenošanu, Projekta 6.punktā noteikts, ka Projekts ir spēkā līdz 2018.gada 31.decembrim. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija, Latvijas Nacionālais kultūras centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pasākuma dalībnieki un apmeklētāji. |
| 2. | Tiesiskā regulējuma ietekme uz tautsaimniecību un administratīvo slogu | Projektā noteiktās maksas pakalpojuma cenas ir pieejamas sabiedrībai. Tāpat Projektā paredzēti atvieglojumi noteiktām sabiedrības mērķa grupām. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018 | Turpmākie trīs gadi (*euro*) |
| 2019 | 2020 | 2021 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 133 000 | 104 485 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 133 000 | 104 485 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 133 000 | 104 485 | 0 | 0 | 0 | 0 | 0 |
| 2.1. valsts pamatbudžets | 133 000 | 104 485 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Detalizēts aprēķins sniegts Projekta sākotnējās ietekmes novērtējuma ziņojuma (anotācijas) 1.pielikumā „Deju lielizrādes „Abas Malas” maksas pakalpojumu cenu kalkulācija”. Cenu kalkulācijas aprēķinos sadaļā „Atlīdzības (t.sk. autoratlīdzības)” iekļautas atlīdzības, kas attiecas uz Pasākuma īstenošanu, sadaļā „Materiālu un pakalpojumu izmaksas” iekļauti izdevumi, kas attiecas uz Pasākuma īstenošanu, sadaļā „Administratīvās izmaksas atlīdzība” iekļautas atlīdzības Latvijas Nacionālā kultūras centra darbiniekiem, kuri tieši iesaistīti Pasākuma organizēšanā, savukārt sadaļā „Administratīvās izmaksas pakalpojumi” iekļauti Latvijas Nacionālā kultūras centra darbības nodrošināšanai nepieciešamie pakalpojumi, kas proporcionāli attiecināmi Pasākuma rīkošanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Budžeta ieņēmumi no Pasākuma biļešu realizācijas ir plānoti 237 485 *euro* apmērā. Šāda minimālā ieņēmumu prognoze no ieejas biļetēm noteikta, ņemot vērā informāciju par Pasākumam satura un apjoma ziņā līdzīgu norišu izmaksām, kā arī ņemot vērā ekonomisko situāciju valstī un iedzīvotāju pirktspēju. Pasākuma maksas pakalpojuma ieņēmumu prognoze ir sniegta Projekta sākotnējās ietekmes novērtējuma ziņojuma (anotācijas) 2.pielikumā Deju lielizrādes „Abas Malas” maksas pakalpojuma ieņēmumu prognozes.Ieņēmumus no maksas pakalpojumiem plānots novirzīt Pasākuma norises vietas nomai, tehniskajam nodrošinājumam un scenogrāfiskajiem risinājumiem. Ja ieņēmumu prognoze tiks pārsniegta, Latvijas Nacionālais kultūras centrs normatīvajos aktos noteiktajā kārtībā veiks grozījumus noteiktajos budžeta ieņēmumos. Ja tiks pārsniegtas ieņēmumu prognozes, ieņēmumi tiks novirzīti Latvijas Nacionālā kultūras centra saturiskās darbības virziena – nemateriālā kultūras mantojuma saglabāšana un attīstība, t.sk. Dziesmu un deju svētku tradīcijas ilgtspējas īstenošanai.Latvijas Nacionālais kultūras centrs maksu par maksas pakalpojumiem no ieejas biļetēm iekasēs ar pakalpojuma sniedzēja (biļešu operators) starpniecību. Pakalpojuma sniedzējs nodrošinās biļešu tirdzniecību iepriekšpārdošanas vietās un internetā, kā arī Pasākuma norises vietā, noteiktu laiku pirms Pasākuma (2018.gada 18. un 19.novembrī), t.sk. ģenerālmēģinājuma (2018.gada 17.novembrī). Pakalpojuma sniedzējs ieņēmumus no pārdotajām biļetēm, pamatojoties uz iepirkuma līguma nosacījumiem, pārskaitīs Latvijas Nacionālajam kultūras centram normatīvajos aktos noteiktajā kārtībā. |

|  |
| --- |
|   **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
|   **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, Latvijas Nacionālais kultūras centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretāra p.i. B.Zakevica

Jaunkalne- Kapustāne 67228985

Dace.Jaunkalne-Kapustane@lnkc.gov.lv

Karpova 67228985

Inara.Karpova@lnkc.gov.lv